recursal/SuperWikiNEXT-32B huggingface dataset:
மே 2006 இல் லாஸ் ஏஞ்சல்ஸின் பிளேயா விஸ்டாவில் ஒரு சிறிய மாநாட்டு அறை.
 ஹெல்சின்கியில் உள்ள பின்லாந்தியா ஹாலின் ஒரு பெரிய மாநாட்டு அரங்கம்.
 பெர்னில் உள்ள சுவிட்சர்லாந்தின் பெடரல் அரண்மனையில் ஒரு சந்திப்பு அறை.
**மாநாட்டு மண்டபம்**, **மாநாட்டு அரங்கம்** (*Conference hall*) என்பது வணிக மாநாடுகள், கூட்டங்கள் போன்ற நிகழ்வுகளுக்காக பயன்படுத்தப்படும் அறை ஆகும்.

அறை
---

இது பொதுவாக பெரிய விடுதிகள் மற்றும் மாநாட்டு மையங்களில் காணப்படுகிறது. பொதுவாக மருத்துவமனைகள் உட்பட பல இடங்களிலும் உள்ளன . சில நேரங்களில் பெரிய அறைகள்கள், திருமண மண்டபங்கள் போன்றவை மாநாடு அரங்காக மாற்றியமைக்கப்படுகின்றன. மாநாட்டு அறைகள் அமைக்கபட்ட வானூர்திகளும் உள்ளன. பாதுகாப்பு போன்ற காரணங்களுக்காக மாநாட்டு அரங்குகள் சாளரங்கள் இல்லாமல் இருக்கக்கூடும். அத்தகைய ஒரு அரங்குக்கு எடுத்துக்காட்டாக *டேங்* எனப்படும் அரங்கம் பென்டகனில் உள்ளது.[]

பொதுவாக, மாநாட்டு அரங்குகளில் தளபாடங்கள், மேல்நிலை பிம்பம் காட்டும் கருவிகள், மேடை விளக்குகள், ஒலி பெருக்கி அமைப்புகளைக் கொண்டிருக்கும். 

கட்டிடங்களின் மற்ற பகுதிகள் புகைபிடிப்பதை அனுமதிக்கும் போது கூட மாநாட்டு அரங்குகளில் புகைபிடிப்பது பொதுவாக தடைசெய்யப்படுகிறது.

குறிப்புகள்
-----------

1. ↑  "Rahul who? Challenge on home turf", TAPAS CHAKRABORTY, The Telegraph, 16 February 2008
2. ↑  "Air Force One INDIA", இந்தியன் எக்சுபிரசு, Manu Pubby, February 17, 2008
3. ↑  "Albert Hall Conference Centre" பரணிடப்பட்டது 2016-03-05 at the வந்தவழி இயந்திரம், Conferences-UK.org.uk, retrieved 17 February 2008
4. ↑  "Bills to ban public smoking defeated", OLYMPIA MEOLA TIMES, February 15, 2008
**மாநில சட்டப்பேரவைத் தலைவர்** என்பவர் இந்திய மாநிலங்களில் செயல்படும் சட்டமன்றக் கூட்டத்திற்குத் தலைமைப் பொறுப்பை ஏற்பவர் ஆவார்.

தேர்வு செய்யப்படும் முறை
------------------------

இந்தியாவில் இருக்கும் ஒவ்வொரு மாநில அரசின் சட்டமன்றத்திற்கும் மாநிலத் தேர்தல் ஆணையத்தால் நடத்தப்பட்ட சட்டமன்றத் தேர்தலில் தேர்வு செய்யப்பட்ட உறுப்பினர்களில் இருந்து சட்டப்பேரவைத் தலைவர் ஒருவர் தேர்வு செய்யப்படுகிறார்.

இந்த்த் தேர்தலை மாநிலத் தேர்தல் ஆணையம் நடத்துகிறது. அரசியல் கட்சி சார்பாகவோ அல்லது கூட்டணி சார்பாகவோ அல்லது கட்சி சாராத சுயேட்சையாகவோ வேட்பாளர்கள் நிறுத்தப்படுகிறார்கள். பெரும்பான்மையான சட்டமன்ற உறுப்பினர்களின் வாக்குகள் பெற்ற வேட்பாளர் தலைவராக தேர்வு செய்யப்படுகிறார்.

அதிகாரம் & பொறுப்புகள்
----------------------

இவர் சட்டமன்றக் கூட்டத்திற்குத் தலைமைப் பொறுப்பை ஏற்றிருப்பதுடன் கூட்டங்களின் போது உறுப்பினர்களால் தெரிவிக்கப்படும் கருத்துக்களை பதிவேடுகளில் சேர்க்கவும் தேவையற்ற கருத்துக்களை நீக்கவும் அதிகாரம் பெற்றவராக இருக்கிறார். பேரவையை வழி நடத்துவதுடன் விவாதங்களையும் நெறிப்படுத்துவார். உறுப்பினர்கள் பேசுவதற்கான வாய்ப்பை வழங்கும் அதிகாரம் உடையவர். சட்டமன்ற உறுப்பினர்களுக்குப் பதவிப் பிரமாணம் செய்துவைப்பார்.
உறுப்பினர்கள் மீது கொண்டு வரப்படும் புகார்களின் அடிப்படையில் உறுப்பினர்களை தற்காலிகமாகவோ அல்லது கூட்டத் தொடர் முழுமைக்குமோ கலந்து கொள்ளத் தடைவிதிக்கும் அதிகாரமுடையவராகவும் இருக்கிறார். விவாதங்கள் மற்றும் மசோதாக்கள் மீது வாக்கெடுப்பு நடத்துவதுடன் முடிவுகளையும் அறிவிப்பார்.
வாக்கெடுப்பில் எவருக்கும் பெரும்பான்மை கிடைக்காமல் வாக்குகள் சம நிலையில் இருக்கும்பட்சத்தில் இவர் தனது வாக்கைப் பதிவு செய்யும் உரிமை கொண்டவர்.

நடுநிலைமை
---------

அரசியல் கட்சி சார்பாகப் போட்டியிட்டு வெற்றிபெற்று சட்டப்பேரவை உறுப்பினராக இருந்த போதிலும் சட்டமன்றத்திலும், வெளியிடங்களிலும் பதவிக்காலம் முடியும் வரை கட்சி சார்பற்றவராகவே நடந்து கொள்ளவேண்டும் என்கிற விதிமுறையையும் இவர் கடைப்பிடிக்க வேண்டியிருக்கிறது.

தமிழகச் சட்டப்பேரவைத் தலைவர்
----------------------------

தற்போதைய தமிழகச் சட்டப்பேரவைத் தலைவராக எம். அப்பாவு செயல்படுகிறார்.

பேரவைத் தலைவராக பணியாற்றியவர்கள்
--------------------------------

1. ஜெ.சிவசண்முக பிள்ளை, என்.கோபால மேனன் (1952-1957),
2. கிருஷ்ணராவ் (1957-1962),
3. எஸ்.செல்லபாண்டியன் (1962-1967),
4. சி. பா. ஆதித்தனார், புலவர் கே. கோவிந்தன் (1967-1971),
5. கே. ஏ. மதியழகன், புலவர் கே. கோவிந்தன் (1971-1976),
6. முனுஆதி (1977-1980),
7. கே. ராஜாராம் (1980-1984),
8. பி. எச். பாண்டியன் (1985-1988),
9. தமிழ்குடிமகன் (1989-1991),
10. ஆர். முத்தையா (1991-1996),
11. பி. டி. ஆர். பழனிவேல்ராசன் (1996-2001),
12. கா. காளிமுத்து (2001-2006),
13. ஆர். ஆவுடையப்பன் (2006-2011),
14. டி. ஜெயக்குமார் (2011 மே முதல் 2012 செப்டம்பர் 29 வரை)
15. ப. தனபால் (2012 அக்டோபர் 10 முதல் 12 மே 2021)
16. எம். அப்பாவு (12 மே 2021 முதல்)

வெளி இணைப்புகள்
---------------

* Election of speaker and deputy speaker -(ஆங்கில மொழியில்)
* CONSTITUTION OFTHE 13th TAMIL NADU LEGISLATIVE ASSEMBLY -(ஆங்கில மொழியில்)

சான்று
------

1. ↑  தமிழ்நாடு சட்டப்பேரவை தலைவரின் அதிகாரங்கள் என்னென்ன?
2. ↑  தினமணி செய்தி
**பெங்காலி சந்தை** *(Bengali Market)* புது தில்லி நகரிலுள்ள மிகவும் பழமையான மற்றும் பிரபலமான சந்தைகளில் ஒன்றாகும். பங்காளி பேரங்காடிச் சந்தை என்பது இச்சந்தையின் உண்மையான பெயர் ஆகும். காலப்போக்கில் இச்சந்தை பெங்காலி சந்தை என்ற எளிமையான பொதுப் பெயராக மாறிவிட்டது. மேற்கு வங்காளத்திற்கும் இச்சந்தைக்கும் எந்தத் தொடர்பும் இல்லை. திரிவேணி கலா சங்கம் மற்றும் மந்தி இல்லம் போன்ற அண்டை குடியிருப்பு பகுதிகளையும் இச்சந்தைப் பகுதி குறிக்கிறது. கன்னாட்டு பிளேசு, புது தில்லி பகுதியிலிருந்து சில கிலோ மீட்டர் தொலைவில் ஒரு கலாச்சார மையமாகவும் இப்பகுதி விளங்குகிறது. 1930 இல் பெங்காலி மால் லோகியாவால் இச்சந்தை கட்டப்பட்டது. பல கடைகளை உள்ளடக்கி ஒரு போக்குவரத்து வளைவைச் சுற்றி வட்ட முறையில் அமைந்துள்ள ஒரு சிறிய சந்தையாக இது அமைந்துள்ளது. தற்பொழுது வட இந்திய நடைபாதை உணவுக்கும் பெங்காலி வகை இனிப்புகளுக்கும் சிறந்த இடமாக இப்பகுதி பிரபலமடைந்துள்ளது

போக்குவரத்து
------------

பெங்காலி சந்தைக்கு அருகிலுள்ள தில்லி மெட்ரோ இரயில் நிலையம் மந்தி அவுசு இரயில் நிலையமாகும்.

மேற்கோள்கள்
-----------

1. ↑  Bengali Market India9.
2. ↑  "Bengali Sweet House". Trip Advisor.
3. ↑  "Bengali Sweet House". zomato.

புற இணைப்புகள்
--------------

* Bengali Market at wikimapia
* Street food in Delhi
**பனவாசி மதுகேசுவரா கோயில்** (*Banavasi Madhukeshwara Temple*) இந்தியாவின் கர்நாடகா மாநிலத்தில் உள்ள நகரமான சிர்சியிலிருந்து 24 கிமீ (15 மைல்) தொலைவில் பண்டைய கோயில் நகரமான பனவாசியில் அமைந்துள்ளது. இது சிவனுக்காக அர்ப்பணிக்கப்பட்ட ஒரு பழமையான இந்துக் கோயிலாகும். ஒரே கல்லாலான கல் மஞ்சமும், மண்டபமும் இந்தக் கோவிலின் உன்னதக் கலைப்படைப்புகளாகும். இந்தியத் தொல்லியல் அளவீட்டுத் துறையின் பராமரிப்பில் உள்ள இக்கோவில் சுற்றுலாப் பயணிகளை ஈர்க்கும் சுற்றுலாதலமாகவும் விளங்குகிறது.

வரலாறு
------

மதுகேசுவரா கோயில் கர்நாடகாவின் பழமையான கோயில்களில் ஒன்றாகும். இக்கோயில் கன்னடத்தின் முதல் இராச்சியமான கதம்ப வம்சத்தால் கட்டப்பட்டது என்று நம்பப்படுகிறது. கதம்ப இராச்சியம் சாளுக்கியர்களின் எழுச்சி வரை கர்நாடகாவின் பெரும் பகுதிகளை ஆண்டது. சாளுக்கியர்கள் மற்றும் ஒய்சாலர்கள் போன்ற பிற வம்சங்களின் ஆட்சியின் போது மதுகேசுவரா கோயில் பல மாற்றங்களுக்கு உட்பட்டுள்ளது.

படக்காட்சியகம்
--------------

மேலும் காண்க
------------

* சிவன்
* கதம்பர் வம்சம்

மேற்கோள்கள்
-----------

1. ↑  "Sirsi Tourism". *uttarakannada.nic.in*. 2022-11-21 அன்று பார்க்கப்பட்டது.
2. ↑  "Banavasi Madhukeshwara Temple". *Times of India Travel*. 2022-11-21 அன்று பார்க்கப்பட்டது.
3. ↑  "Madhukeshwara Temple – Hindu Temple Timings, History, Location, Deity, shlokas" (ஆங்கிலம்). 2022-11-21 அன்று பார்க்கப்பட்டது.

புற இணைப்புகள்
--------------

* 

* பொதுவகத்தில் Banavasi Madhukeshwara Temple தொடர்பாக ஊடகக் கோப்புகள் உள்ளன.
**பிசுமத்தைல்** *(Bismuthyl)* தனிமநிலை பிசுமத்திலிருந்து முறையாகத் தருவிக்கப்படும் ஒரு வேதியியல் இனச் சேர்மமாகும். பிசுமத் அணுவின் வழியாக எஞ்சியிருக்கும் மூலக்கூறில் பதிலீட்டு குழுக்கள் பிணைக்கப்பட்டிருக்கும் என்பதை பிசுமைத்தல் என்ற சொல் விவரிக்கிறது. உதாரணம்:

* [Ph2Bi−(Ge9)−BiPh2]2−என்ற அயனியில் காணப்படும் டைபீனைல்பிசுமத்தைல் (Ph2Bi–) போன்ற பிசுமத்தேன் (BiR3) வழிப்பொருட்கள்
* ஈந்தணைவிகளாகக் (Br3Bi→) கருதப்படும் முப்புரோமோபிசுமத்தைல் போன்ற மூவிணைதிறன் பிசுமத் இனங்கள்.

ஈரணு பிசுமத்தைல் (BiO+) நேர்மின் அயனிகளைக் கொண்டிருப்பதாகக் ஊகிக்கப்படும் BiOCl போன்ற சேர்மங்களை விவரிப்பதற்கு கனிம வேதியியலில் பிசுமத்தைல் பயன்படுகிறது. (BiO+) நேர்மின் அயனிகள் நீர்த்த கரைசல்களில் இருக்கும் என்ற அனுமானமும் ஏற்கனவே நடைமுறையில் உள்ளது. இந்த ஈரணு அயனி இருப்பதாகக் கருதப்படும் நம்பிக்கை தற்பொழுது இல்லை.

மேற்கோள்கள்
-----------

1. ↑  Godfrey, S. M.; McAuliffe, C. A.; Mackie, A. G.; Pritchard, R. G. (1998). Nicholas C. Norman. ed. *Chemistry of arsenic, antimony, and bismuth*. Springer. பக். 67–84. பன்னாட்டுத் தரப்புத்தக எண்:0-7514-0389-X.
2. ↑  Wiberg, Egon; Holleman, A. F.; Wiberg, Nils (2001). *Inorganic chemistry*. Academic Press. பன்னாட்டுத் தரப்புத்தக எண்:0-12-352651-5.
**முன்னிலை சோசலிசக் கட்சி** (*Frontline Socialist Party*) என்பது இலங்கையின் ஒரு இடதுசாரி அரசியல்கட்சி ஆகும். இக்கட்சி மக்கள் விடுதலை முன்னணியில் இருந்து கருத்து வேறுபாடுகளால் பிரிந்து சென்றவர்களால் 2012 ஏப்ரல் 9 ஆம் நாள் தொடங்கப்பட்டது. இக்கட்சியின் நிறுவனர்களில் ஒருவர் பிரேம்குமார் குணரத்தினம். இவர் தற்போது நாடுகடத்தப்பட்ட நிலையில் ஆத்திரேலியாவில் புகலிடம் பெற்றுள்ளார்.

முன்னிலை சோசலிசக் கட்சியின் உருவாக்கியுள்ள சம உரிமை இயக்கம் பற்றிய விளக்கக் கூட்டங்கள் பிரேம்குமார் குணரத்தினம் தலைமையில் ஐரோப்பாவெங்கும் நடைபெற்று வருகிறது. சம உரிமை இயக்கம் என்கின்ற ஒரு முன்னணி அமைப்பினூடாக, இலங்கையில் இன ஒடுக்குமுறைக்கும், இனவாதத்திற்கும் எதிராக போராடுவது, இனங்களுக்கிடையில் ஓர் ஐக்கியத்தை உருவாக்குவதுடன், சமத்துவமின்மையை உருவாக்கிய சமூக அமைப்பு முறையை தூக்கி எறிந்து புதிய சமூக அமைப்பு முறையை உருவாக்குவதன் மூலம் ஒடுக்கப்படும் தேசிய இனங்களின் உரிமைகளை வென்றெடுப்பது என்னும் செயல் திட்டத்தினை முன்னிலை சோசலிச கட்சி முன்வைத்துள்ளது.

சம உரிமைக்கான இயக்கத்தின் இரு உறுப்பினர்கள் லலித்குமார் வீரராஜ், குகன் முருகானந்தன் ஆகியோர் 2009 ஆம் ஆண்டு டிசம்பர் 9 இல் யாழ்ப்பாணத்தில் வைத்துக் காணாமல் போனார்கள். இவர்கள் பற்றிய தகவல்கள் எதுவும் இதுவரை அறியப்படவில்லை. இவர்கள் இலங்கையில் காணாமல் போனதற்கு எதிராக முன்னிலை சோசலிசக் கட்சியினர் போராட்டங்கள் பல நடத்தி வருகிறார்கள்.

மேற்கோள்கள்
-----------

1. ↑  www.flsocialistparty.com
[*தொடர்பிழந்த இணைப்பு*]
2. ↑  முன்னிலை சோசலிசக் கட்சியும் புதிய திசைகளும்: புதிய திசைகள்
3. ↑  "Disappeared Kugan And Lalith Still Missing Civil Administration Or Military Rule?". 2012-01-20 அன்று மூலம் பரணிடப்பட்டது. 2013-02-02 அன்று பார்க்கப்பட்டது.
**நல்வழுதியார்** சங்ககாலப் புலவர்களில் ஒருவர். பரிபாடல் 12 எண்ணுள்ள பாடல் ஒன்று மட்டும் இவரது பாடலாகச் சங்கநூல் தொகுப்பில் இடம் பெற்றுள்ளது. வையை ஆற்றின் வெருமையை இது பாடுகிறது. நந்நாகனார் என்னும் இசைவாணர் இதற்கு இசை அமைத்து பாலையாழ்ப் பண்ணில் பாடியுள்ளார்.

பரிபாடல் 12 தரும் செய்தி
------------------------

வையை ஆற்று நீராட்டு விழா இந்தப் பாடலில் விரித்துரைக்கப்மடுகிறது.

மலைச்சாரலில் உதிர்ந்த மலர்களையும், தகரம், ஞாழல், தேவதாரு போன்ற மரங்களையும் வையா வெள்ளம் அடித்துக்கொண்டு வந்தது. கரையிலிருந்த நாகம், அகில், சுரபுன்னை, ஞெமை, சந்தனம் போன்ற மரங்களைப் பறித்து அசைத்துக்கொண்டு பாய்ந்தது.

மதுரை மக்கள் நீராடச் செல்லத் தம்மை ஒப்பனை செய்துகொண்டனர். பொற்பூ, முத்துவடம், கைவளை, தோள்வளை, கட்டுவடம், கால்மோதிரம், மாலை, கூந்தலில் வெட்டிவேர், முதலானவற்றை அணிந்துகொண்டனர். அகில் போன்ற மண எண்ணெய் பூசிக்கொண்டனர். நீராடற் புடவை உடுத்திக்கொண்டனர்.

ஆடவர் குதிரை, களிறு, தேர் ஆகியவற்றில் சென்றனர். வெள்ளத்தைக் கண்டுகளித்தவர் பலரும் பலவாறு பல்வேறு மொழிகளில் பேசிக்கொண்டனர். குழல், முழவு, மத்தரி, தடாரி, தண்ணுமை, மகுளி, தாளம் முதலான இசைக்கருவிகள் முழங்கின. ஆடவரும் பெண்டிரும் தம் நிறை அழிந்து ஒருவரை ஒருவர் நோக்கினர். காட்டினர். பேசிக்கொண்டனர். சிலர் ஊடுவதும் கூடுவதுமாக நடித்தனர்.

அல்லி, ஆம்பல், குருக்கத்தி, சண்பகம், சுரபுன்னை, செங்கழுநீர், தாமரை, துளவு, நறவம், நாகம், பாதிரி, மல்லிகை, முல்லை, வகுளம் முதலான மலர்களை வெள்ளம் சுமந்து வந்தது.

இவ்வாறு வையை பல்வகைப் புகழும் கொண்டு விளங்கியது.
பாரம்பரிய வாய்ப்பாட்டு நிகழ்ச்சிகளின் இறுதியில் வாழ்த்துப்பாடல் இடம்பெறும். இதற்கு 'மங்களம் பாடுதல்' எனப்பெயர்.

தமிழர் கலை வடிவம் - வில்லுப்பாட்டு
----------------------------------

வில்லுப்பாட்டு நிகழ்ச்சியின் முடிவில் பாடப்படும் மங்களம் 'வாழிபாடுதல்' என்றழைக்கப்படும்.

கருநாடக இசை
-----------

வாய்ப்பாட்டு நிகழ்ச்சிகளின் நிறைவாக கீழ்க்காணும் பாடல் பாடப்படுகிறது. 

**ப - நீநாமரூபமுலகு நித்ய ஜய மங்களம்**  

**ச1 - பவமாநஸுதுடு பட்டு பாதாரவிந்தமுலகு**

பிரஹ்லாத பக்தி விஜய கீர்த்தனைகளிலிருந்து, சௌராஷ்டிரம் இராகத்தில் அமைக்கப்பட்ட இந்த உருப்படியின் சரணத்தை முதலில் சௌராஷ்டிரம் இராகத்திலேயே பாடிவிட்டு பிறகு பல்லவியை மத்தியமாவதி இராகத்தில் பாடி முடிப்பர். இந்த உருப்படியில் 6 சரணங்கள் இருக்கிறது.

அர்த்தம்: 

* ச1 - வாயுவின் மைந்தனான அனுமன் தாங்கும் திருவடித்தாமரைகளும்
* ப - உனது திருநாமத்திற்கும் திருவுருவத்திற்கும் என்றும் ஜய மங்களம்

  

**வாழிய செந்தமிழ்! வாழ்க நற்றமிழர்!** எனத்தொடங்கும் பாரதியாரின் பாடல் ஒரு புகழ்வாய்ந்த வாழ்த்துப்பாடலாகும். தமிழ் மொழியையும் இந்திய நாட்டையும் வாழ்த்தி வணங்கும் விதமாக இப்பாடலை பாடகர்கள் பாடுகின்றனர். தமிழிசையை முதன்மையாகக் கருதி நடத்தப்பெறும் இசை நிகழ்ச்சிகளில், பெரும்பாலான பாடகர்களால் இப்பாடல் நிறைவாகப் பாடப்படுகிறது. 

பாடகர் சஞ்சய் சுப்ரமண்யன், மங்களம் பாடி தனது இசை நிகழ்ச்சியினை நிறைவு செய்யும் ஒலிக் கீற்று

உசாத்துணை
---------

டி. எஸ். பார்த்தஸாரதி எழுதிய "ஸ்ரீ தியாகராஜஸ்வாமி கீர்த்தனைகள்", The Karnatic music book centre, Madras, ஏழாம் பதிப்பு - 1996
**எம்சி றா** என்பவர் இலங்கையை சேர்ந்த சொல்லிசைக்கலைஞர் ஆவார். கிறிசானை தனது இசைத்துறையின் மானசீக குருவாக ஏற்றுக்கொண்டு 2011ம் ஆண்டுகளில் தனது இசைப்பயணத்தை அரம்பித்த இவர் பல மேடைகளில் தனது கால்தடத்தை பதித்து 2013ம் ஆண்டு கொழும்பு தமிழ்சங்கத்தில் தனது நண்பர்களுடன் இணைந்து வெளியிட்ட "அத்தியாயம்" இறுவட்டின் மூலமாக தனது திறமையை வௌிப்படுத்தனார்.இதன் மூலம் இலங்கையின் சுதந்திர இசைத்துறைக்குள் தனது முதலடியை எடுத்து வைத்தார் .

Mc Ra 
(இலங்கையின் சுதந்திர இசைக்கலைஞர்) 
அதன் பின்னர் மேலும் பல இசைக்கலைஞர்களுடன் இணைந்து தனது இசைத்துறையில் பணியாற்றியிருக்கின்றார் அவற்றி் 2014ம் ஆண்டு தனது நண்பன் "young Krizh" உடன் இணைந்து "[Aanpaavam]" என்கின்ற பாடலை வெளிபிட்டார் இதன் மூலமாக தனது இசைப்பயணத்தின் அடத்த பரிமாணத்தை ஆரம்பித்தார் எனலாம் இதைத்தொடர்ந்து 2015ம் ஆண்டு [VKJ MATHI] உடன் இணைந்து "[RAATCHASI]" பாடலை வெளியிட்டார் இந்தப்பாடலின் மூலம் தனது குரலுக்கென தனத்துவமான அடையாளம் உண்டு என வெளிப்படுத்தினார் இந்தப்பாடல்களின் வெற்றிகளைத்தொடர்ந்து 2015ம் ஆண்டு உலகக்கிண்ண கிறிக்கட் போட்டிக்காக "[M Entertainments]" நிறுவனத்தால் தயாரிக்கப்பட்ட இலங்கையின் பிரபல்யமான இசையமைப்பாளர்  பிருந்தன் ராகவனின் இசையில் "[Enga Kitta Modha vandhaal]" என்கின்ற பாடலுக்குகாகன வாய்ப்பு கிடைக்கப்பெற்றது இந்தப்பாடல் இவரது இசைத்துறையின் அடுத்தகட்ட நகர்விற்கு மிகவும் உறுதுணையாக இருந்திருக்கின்றது. "இந்தப்பாடலின் தாக்கம் தனக்கென ஒரு புதிய இடத்தை மக்களின் மத்தியில் ஏற்படுத்திக்கொடுத்ததாக" அவரே பல மேடைகளில் தெரிவிதிருக்கின்றார். மேலும் தன்னை ஒரு இசையமைப்பாளராக 2015ம் ஆண்டுகளில் வெளிப்படுத்திக்கொண்டதுடன் 2016ம் ஆண்டின் ஆரம்பத்தில் இதற்காக "**இந்த போழப்புக்கு"** என்கின்ற பாடலுக்கு இசையமைத்து வெளியிட்டார். இது பல இணையத்தளங்களில் வெகுவாக பாராட்டப்படதுடன் பல இளைஞர்களின் றிங்கிங் டோன் ஆகக்கூட மாறியது குறிப்படத்தக்கது.

Mc Ra - கிரிசான் மகேசனுடன்
இதனைத்தோடர்ந்து இலங்கையின் பல முன்னணி இசைக்கலைஞர்களுடன் இணைந்து தனது இசைப்பயணத்தை முன்னெடுத்திருக்கின்றார் மற்றும் தனது குருவான கிரிசான் மகேசனுடன் இணைந்து பணியாற்றிவிட வேண்டும் என்பதே தனது ஒரு முயற்சியின் உச்சகட்டமாக மாற்றிக்கொண்ட இவருக்கு 2015ஆம் ஆண்டுகளின் அதற்கான சந்தர்பங்களும் கிடைக்கப்பெற்றது இதன் பின்னர் தற்போது இவர்களின் ஒருங்கிணைப்பில் 11 சொல்லிசைக்கலைஞர்களைக்கொண்டு "**இலங்கை தமிழன்**" என்கிகின்ற பாடல் வெளிவர இருக்கின்றது என்பது குறிப்பிடத்தக்கது.

இலங்கையின் சொல்லிசைக்கலைஞர்கள் கிரிசான் மகேசன்,விதுசான்,சிவி லக்சான் உடன்

#### இசை வெளியீடுகள்[தொகு]

| ஆண்டு | பாடல் |
| --- | --- |
| 2014 | [ஆண்பாவம்(Aanpaavam)] |
| 2015 | [ராட்சசி(RAATCHASI)] |
| 2015 | [எங்க கிட்ட மோத வந்தால்(Enga Kitta Modha vandhaal)] |
| 2016 | [Ilangai Tamilan [Soon], Amma,Kathal Thevathai, Inthapolapuku.] |
அரபு மொழியில் பெயரிடல் மரபில், **இபின்** (ibn) மற்றும் **பின்** (Bin) இரண்டையும் "மகன்" என்ற பொருளில் மொழிபெயர்க்கலாம். ஒசாமா பின்லேடன் என்றால் "லாடனின் மகன் ஒசாமா" என்பதாகும். அரபியர்களின் பெயர்கள் மூன்று அல்லது நான்கு தலைமுறை முன்னோர்களின் குறிப்புகளை உள்ளடக்குவது வழக்கம். பெயர்ச் சொல் ஒவ்வொன்றும் *பின்* அல்லது *இபினுடன்* இணைக்கப்பட்டுள்ளது. 

எனவே சில பெயர்கள் *பின்* எனப்பயன்படுத்துகிறது, மற்றவை *இப்னு* என்றும் பயன்படுத்தப்படுகிறது. அரபு மொழியில் **இபின்** மற்றும் *பின்* என்ற சொற்கள் வாக்கியத்தில் இருக்கும் இடத்தைப் பொறுத்து பொருள் மாறுகிறது. இவைகள் ஆரம்பத்தில் இருந்தால், அது alef-ba-nun என எழுதப்படும், அதை இப்னு (ibn) என ஒலிபெயர்க்கப்படும். ஒரு பெயரின் நடுவில் இப்னு தோன்றினால், அலெஃப் என உச்சரிக்கப்படும். இந்த அமைப்பைக் கருத்தில் கொண்டு, மனிதனின் பெயரைச் சுருக்கெழுத்தில் குறிப்பிடும்போது "பின்லேடன்" பயன்படுத்துவது முற்றிலும் துல்லியமானது அல்ல.

சவுதி அரேபியா போன்ற பழங்குடி பண்பாட்டுடன் வலுவான தொடர்புகள் உள்ள இடங்களில் *பின்* மற்றும் *இபின்* அதிகமாகப் பயன்படுத்தப்படுகிறது. *அபு'* என்றால் "தந்தை" என்று பொருள். இது பெரும்பாலும் புனைப்பெயராக பயன்படுத்தப்படுகிறது. ஒரு மனிதனின் நண்பர்கள் அவரை *அபு* என்று குறிப்பிடலாம். அல்லது அவரது முதல் பிறந்த மகனின் பெயரைக் குறிப்பிடலாம். அல்லது ஒருவருது வலுவை குறிக்க பெயருக்கு முன் அபு இணைக்கலாம். மீசை வைத்திருக்கும் ஒரு பையனை *அபு ஷனாப* அல்லது "மீசையின் தந்தை" என்று அழைக்கலாம். அதேபோல், அபுதாபி என்ற இடப்பெயருக்கு "கெஜல்களின் தந்தை" என்று பொருள்படும், "நிறைய கெஜல்கள் கொண்ட இடம்" என்று பொருள் கொள்ளலாம். (இப்ன் என்ற சொல் இதே போன்ற சொற்றொடர்களில் பயன்படுத்தப்படலாம். ஒரு "இப்ன் ஹலால்" எனில் ஒரு நல்ல பையன், அதே நேரத்தில் "இப்ன் ஹராம்" எனில் கெட்ட பையன்.

மேற்கோள்கள்
-----------

1. ↑  Abu, Ibn, and Bin Arabic nomenclature
**லியுத்தேத்தியம்-இட்ரியம் ஆக்சியார்த்தோசிலிக்கேட்டு** *(Lutetium-yttrium oxyorthosilicate)* என்பது Lu2(1-x)Y2xSiO5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மினுமினுக்கும் படிகமாக பயன்படுத்துவதே இதன் முக்கியமான பயனாகும். துகள் இயற்பியலில் பயன்படுத்தப்படும் மின்காந்த கலோரிமீட்டர்கள் உருவாக்க பொதுவாக இதைப் பயன்படுத்துகிறார்கள். உயர் அடர்த்தி, உயர் ஒளி வெளியீடு, விரைவான சிதைவு நேரம், மேம்பட்ட உறுதியான ஆற்றல் போன்றவை லியுத்தேத்தியம்-இட்ரியம் ஆக்சியார்த்தோசிலிக்கேட்டு படிகங்களின் சிறப்பியல்புகளாகும். ஆங்கிலத்தில் இச்சேர்மத்தை சுருக்கமாக லைசோ என்று சுருக்கப்பெயரால் அழைப்பார்கள். 

|  |  |
| --- | --- |
| அடர்த்தி (கி/செ.மீ3) | 7.4 |
| அணு எண் | 66 |
| கதிர்வீச்சு நீளம் (செ.மீ) | 1.10 |
| சிதைவு மாறிலி (நானோநொடி) | 40-44 |
| உச்ச உமிழ்வு (நானோமீட்டர்) | 428 |
| ஒளி உற்பத்தி | 190 |
| ஒளிவிலகல் குறிப்பெண் | 1.82 |
| உச்ச கிளர்வு (நானோமீட்டர்) | 375 |
| கதிர்வீச்சு கடினத்தன்மை | >106 |
| உருகுநிலை (°செல்சியசு) | 2050 |
| கடினத்தன்மை (மோவின் அளவுகோல்) | 5.8 |

மேற்கோள்கள்
-----------

* 
* பரணிடப்பட்டது 2018-03-05 at the வந்தவழி இயந்திரம்
**எல்லீஸ் சாலை** (*Ellis Road*) என்பது சென்னையில் ஒரு முக்கிய சாலை ஆகும். இந்த சாலை அண்ணா சாலையும் வாலாஜா சாலை கிண்டியையும் சந்திக்கும் புள்ளிக்கு அருகில் உள்ளது. அதன் மறுமுனை திருவல்லிக்கேணி பாரதி சாலைக்கு அருகில் சென்று முடிகிறது. இந்தச் சாலை உள்ள இந்தப் பகுதி எல்லீஸ்புரம் என்று அழைக்கப்படுகிறது. இச்சாலையானது ஒளிப்படக்கருவிகள், ஒளிப்பட சட்டங்கள், விளையாட்டுக் கேடயங்கள் போன்றவற்றுக்கான தமிழ்நாடு அளவிலான சந்தையாக மாறியிருக்கிறது. மேலும் இச்சாலைக்கு நாள்தோறும் ஆயிரக்கணக்கான ஒளிப்படக் கலைஞர்கள் தங்களுக்கு தேவையான உபகரணங்களை வாங்க வருகிறார்கள். நிறுவனப் பெயர்ப் பலகை தயாரிக்கும் நிறுவனங்களும் இந்தச் சாலையில் மிகுதியாக உள்ளன. தி இந்து (தமிழ்) அலுவலகமும் இந்தச் சாலையின் தொடக்கத்திலே உள்ளது. ஆங்கிலேயர் ஆட்சிக்காலத்தில் 1810 இல் சென்னை மாகாண ஆட்சியராக இருந்தவரும், தமிழறிஞருமான எல்லீசனின் நினைவில் இச்சாலைக்கு அவர் பெயர்வைக்கப்பட்டது.

மேற்கோள்கள்
-----------

1. ↑  ஜெய் (23 செப்டம்பர் 2017). "ஆங்கிலேயத் தமிழறிஞரின் சாலை". *கட்டுரை*. தி இந்து. 23 செப்டம்பர் 2017 அன்று பார்க்கப்பட்டது.

| * பா
* உ
* தொ
சென்னை தொடர்புடைய சாலைகள் |
| --- |
| அண்ணா சாலை, அரண்மனைக்காரன் தெரு, ஆற்காடு சாலை, இரங்கநாதன் தெரு, எல்லீஸ் சாலை,  கல்லூரிச் சாலை, கோயம்பேடு சந்திப்பு, சர்தார் பட்டேல் சாலை, செயிண்ட் மேரீஸ் சாலை, சென்னை உயர்மட்ட விரைவுச்சாலைகள், கத்திப்பாரா சந்திப்பு, கிழக்குக் கடற்கரைச் சாலை, சென்னை புறவழிச்சாலை, சென்னைத் துறைமுகம் – மதுரவாயல் விரைவுச்சாலை, செனடாப் சாலை, தங்கசாலை தெரு, திரு. வி. க. சாலை, நுங்கம்பாக்கம் நெடுஞ்சாலை, பாடி சந்திப்பு, பாரதி சாலை, பிராட்வே, பீட்டர்ஸ் ரோடு, மத்திய சதுக்கம், மாநில நெடுஞ்சாலை 2 , மாநில நெடுஞ்சாலை 49, தேசிய நெடுஞ்சாலை 45 , ராஜீவ் காந்தி சாலை, பூந்தமல்லி நெடுஞ்சாலை, வாலாஜா சாலை, வண்டலூர்-மீஞ்சூர் வெளி வட்டச் சாலை |
**ஜகந்நாத் மல்லிக்** (Jagannath Mallick) (10 ஜூலை 1937 - 7 ஆகஸ்ட் 2016) ஒரு இந்திய அரசியல்வாதியும் மற்றும் நாடாளுமன்ற உறுப்பினரும் ஆவார். அவர் ஆரம்பத்தில் ஒடிசா சட்டமன்ற உறுப்பினராகவும், வேளாண்மை மற்றும் கூட்டுறவு அமைச்சராக ஒடிசாவில் பணியாற்றினார்.

வாழ்க்கை மற்றும் பின்னணி
------------------------

மல்லிக் ஒரிசாவின் பாட்னாவில் பிறந்து வளர்ந்தார். புவனேஸ்வரில் உள்ள உத்கல் பல்கலைக்கழகத்தில் இளங்கலைப் பட்டத்தையும் மற்றும் கூட்டுறவு கல்வியில் உயர் பட்டயப்படிப்பையும் முடித்தார். அவர் சமூகப் பணிகளில் தீவிரமாக பங்கேற்று பல புத்தகங்களை எழுதியுள்ளார்.

தொழில்
------

1971 முதல் 1994 வரை ஒரிசா மாநில சட்டமன்ற உறுப்பினராக இருந்த மல்லிக், பிரகதி சட்டமன்றக் கட்சியுடன் இணைந்தபோது 1978 முதல் 1980 வரை மற்றும் ஒரிசா மாநிலத்தின் 1990 முதல் 1994 வரை அமைச்சராக பணியாற்றியுள்ளார். 1999 ல் அவர் பிஜு ஜனதா தளம் கட்சியினால் கிடைத்த வாய்ப்பினைப் பயன்படுத்தி தனது முதல் நாடாளுமன்றத் தேர்தலில் போட்டியிட்டு இந்தியாவின் பதின்மூன்றாவது பொதுத் தேர்தலின் போது நாடாளுமன்ற உறுப்பினராகத் தேர்ந்தெடுக்கப்பட்டார், மேலும் பதவிக்காலம் முடியும் வரை பதவியில் இருந்தார்.

தனிப்பட்ட வாழ்க்கை
------------------

மல்லிக் 7 ஜூலை 1957 இல் கல்யாணி மல்லிக் என்பவரை மணந்தார், அவருக்கு இரண்டு மகள்கள் மற்றும் ஒரு மகன் பிறந்தனர்.

இறப்பு
------

மல்லிக் சிறுநீரக நோயால் பாதிக்கப்பட்டார், பின்னர் அவர் ஒரு தனியார் மருத்துவமனைக்கு கொண்டு செல்லப்பட்டார், அங்கு அவர் சில நாட்கள் மருத்துவ சிகிச்சையில் இருந்தார். இருப்பினும், ஏப்ரல் 7, 2016 அன்று, சிறுநீரக செயலிழப்பு மற்றும் பல உறுப்பு செயலிழப்பு காரணமாக அவர் ஞாயிற்றுக்கிழமை மருத்துவமனையில் இறந்தார்.

குறிப்புகள்
-----------

1. ↑  "Former Odisha Minister Jagannath Mallick passes away". *OdishaSunTimes.com*. 2016-08-07. 2020-02-28 அன்று பார்க்கப்பட்டது.
2. 1 2  "Members : Lok Sabha". *Parliament of India, Lok Sabha*. 2020-02-28. 2020-02-28 அன்று பார்க்கப்பட்டது.
3. 1 2  "Former Odisha Agriculture Minister Jagannath Mallick No More". *ommcomnews.com*. 2020-02-28. 2020-02-28 அன்று பார்க்கப்பட்டது.
***எம் மகன்*** (*Em Magan*) 2006 ஆம் ஆண்டு வெளிவந்த தமிழ்த் திரைப்படமாகும்.

வகை
---

நகைச்சுவைப்படம் / காதல்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

பலசரக்குக் கடை ஒன்றினை வைத்து நடத்தும் எம்டன் (நாசர்) மிகவும் கோப சுபாவமுடையவர்.சிறிதாக ஏதாவது பிரச்சனையென்றால் அப்பிரச்சனையைப் பெரிதுபடுத்துபவராகவும் திகழ்கின்றார் எம்டன்.தனது மகனான கிருஷ்ணனை கல்லூரியில் மாண்வர்கள் மத்தியில் அவமானப்படுத்தும் வகையில் பேசும் எம்டன் அவரைத் தனது கடையில் கூலியாள் போன்று நடத்துவதும் குறிப்பிடத்தக்கது.திருட்டுப்போன பணத்திற்காக காரணமின்றி கிருஷ்ணாவைத் தாக்கவும் செய்கின்றார் எம்டன்.பின்னர் உண்மை என்பதனைத் தெரிந்து அவருக்கு உணவு ஊட்டவும் செய்கின்றார்.ஒரு முறை இவர் மதுரைக்குச் செல்லும் சமயம் பார்த்து தனது இளம்வயது சிநேகிதியான ஜனனியின் (கோபிகா) ஊருக்கு தனது தாயாருடன் செல்கின்றார்.அங்கு ஜனனியைக் காணது மனம் நொந்து போகும் கிருஷ்ணா பின்னர் ஜனனி வீட்டிலிருந்த தாத்தா இறந்து போகவே அவர்கள் வீட்டிற்கு எம்டன் குடும்பத்தினர் செல்ல நேரிட்டது,அச்சமயம் ஜனனியைச் சந்தித்துக் கொள்ளும் கிருஷ்ணா தனது காதலை வெளிப்படுத்துகின்றார்.இவர்கள் கொஞ்சிக் கொண்டிருப்பதைப் பார்த்துவிட்ட எம்டனும் ஜனனியின் குடும்பத்தாரும் கிருஷ்ணாவையும்,ஜனனியையும் அடித்தனர்.இதற்குப் பிறகு பகை ஏற்படும் இரு குடும்பத்தாரும் இருவரையும் சேர விடாது தடுத்த போதும் ஜனனியும் கிருஷ்ணாவும் சேர்ந்தே வாழ்கின்றனர்.பின்னர் கிருஷ்ணாவின் தாய்மாமனான அய்யாக்கண்ணுவின் (வடிவேல்) உதவியினால் இருவரும் திருமணம் செய்து கொண்டு வாழ்கின்றனர்.கிருஷ்ணனும் பெரிய தொழில் நிறுவனமொன்றில் வேலை பார்த்து கை நிறையப் பணத்தினையும் சம்பாதித்துக் கொள்கின்றான்.ஆனாலும் தனது தந்தையை மறக்காது அவரிடம் சென்று தன் வீட்டில் வந்து தங்குமாறு கேட்கின்றான்.எம்டன் குடும்பம் கிருஷ்ணன் கூட தங்கியிருக்கின்றனரா என்பது திரைக்கதையின் முடிவு.

வெளியீடு
--------

திரைப்படத்தின் பெயர் ஆரம் பத்தில் எம்டன் மகன் என்றே வைக்கப்பட்டது, ஆனாலும் தமிழ்நாடு அரசின் வரி விலக்கிற்காக *எம் மகன்* எனச் சுருக்கமாக வைக்கப்பட்டது. எம் மகன் 2006 செப்டம்பர் 7 இல் வெளியிடப்பட்டது.

மேற்கோள்கள்
-----------

1. ↑  "Tamil movies : SSUE, SOK, Em Magan – beneficiaries of tax rebate". *www.behindwoods.com*.
2. ↑
3. ↑  Chandru, K. (26 November 2011). "Some thoughts around the Madras High Court" (in en-IN). *The Hindu*. .

வெளி இணைப்புகள்
---------------

* அதிகாரப்பூர்வத் தளம் பரணிடப்பட்டது 2008-04-13 at the வந்தவழி இயந்திரம்
**பாப்பம்பாளையம் ஆயி அம்மன் கோயில்** தமிழ்நாட்டில் திருப்பூர் மாவட்டம், பாப்பம்பாளையம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஆயி அம்மன் சன்னதியும், விநாயகர், நாகர், ராகு, கேது உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. வைகாசி மாதம் முக்கிய திருவிழா நடைபெறுகிறது. கார்த்திகை, மாசி மாதம் கார்த்திகை திருநாள்-1, மாசி மகம்-1 திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ராதா குமார்** (*Radha Kumar*) ஓர் இந்திய பெண்ணியவாதி, கல்வியாளர் மற்றும் எழுத்தாளர். இவரது இன மோதல்கள் குறித்தும் மற்றும் சமாதான செயல்முறைகளில் கவனம் செலுத்தும் பணிகள் அனைத்தும் வலுவான பெண்ணிய கண்ணோட்டத்தில் அமையும்.

ஆரம்ப கால வாழ்க்கை
------------------

குமார், முன்னாள் அதிகாரமிக்க அதிகாரியும்,இந்திய நிர்வாக சேவையின் உயரடுக்கு உறுப்பினருமான லோவ்ராஜ் குமாரின் மகள் ஆவார்.இவரது தாயார் தர்மா குமார், ஓர் வரலாற்றாசிரியர். லோவ்ராஜ் குமார் உத்தரகண்ட் பகுதியைச் சேர்ந்தவர் என்றாலும், தர்மா தென்னிந்தியாவைச் சேர்ந்த ஒரு தமிழ் பிராமண குடும்பத்தைச் சேர்ந்தவர். ராதா குமார் டெல்லியில் வளர்ந்து நவீன பள்ளியில் (புது தில்லி) படித்தார். கேம்பிரிச்சுப் பல்கலைக்கழகத்தில் முதுகலைப் பட்டம் பெற்றார். ஜவஹர்லால் நேரு பல்கலைக்கழகத்தில் முனைவர் பட்டம் பெற்றார்.

பணிகள்
------

குமார் பலவிதமான தலைப்புகளில் பல புத்தகங்களை எழுதியுள்ளார். இவரது புத்தகங்கள் பெரும்பாலும் பாலின பிரச்சினைகளில் உள்ள சிக்கலான சூழ்நிலைகளை பற்றியதாக இருக்கிறது. வழக்கமாக இந்த முறையில் உரையாற்ற இவர் தேர்ந்தெடுத்த மோதல்கள் ஒரு முஸ்லீம் கட்சி அல்லது ஒரு கம்யூனிஸ்ட் கட்சி அல்லது இவை இரண்டையும் உள்ளடக்கியது. 

இவர் டெல்லியில் அமைந்துள்ள முஸ்லீம் சிறுபான்மை கல்வி நிறுவனமான ஜாமியா மிலியா இஸ்லாமியாவில் அமைதி மற்றும் மோதலுக்கான தீர்வுக்கான நெல்சன் மண்டேலா மையத்தில் இயக்குநராக பணியாற்றி வருகிறார். மேலும் ஃபோர்டு பவுண்டேஷன் பொன்ற அமெரிக்காவை தளமாகக் கொண்ட நிறுவங்களிடம் இருந்து நிதியுதவி பெற்று நடத்தப்படும் *டெல்லி பாலிசி குழுமத்தின்* இணை நிறுவனர் மற்றும் இயக்குநராக பணியாற்றி வருகிறார்.

காஷ்மீர் பேச்சுவாத்தை குழு
--------------------------

2010 அம ஆண்டு அக்டோபரில், இந்திய மத்திய அரசின் பாதுகாப்பு அமைச்சரவைக் குழுவால் நியமிக்கப்பட்ட ஜம்மு-காஷ்மீருக்கான பேச்சுவார்த்தை குழுவின் மூன்று நபர்களில் ஒருவராக குமார் நியமிக்கப்பட்டார்.   இந்த குழுவிற்கு டைம்ஸ் ஆப் இந்தியாவின் முன்னாள் ஆசிரியர் திலீப் பட்கோங்கர் தலைமை தாங்கினார். முன்னாள் இந்திய தேர்தல் ஆணையர் எம்.எம்.அன்சாரி அவர்களும் இந்த குழுவில் இடம்பெற்றார்.

வெளியிடப்பட்ட படைப்புகள்
------------------------

* பிரிந்து வீழ்வதா?: போஸ்னியா பிரிவினை
* ஆழமாக பிளவுபட்ட சமூகங்களில் சமாதானத்தை பேச்சுவார்த்தை நடத்துதல்: உருவகப்படுத்துதல்களின் தொகுப்பு
* பிரிவினையோடு சமாதானம் செய்தல்
* இந்தியாவில் பெண்கள் உரிமைகள் மற்றும் பெண்ணியத்திற்கான இயக்கங்கள் 1900-1990 : ஓர் வரலாறு
* போஸ்னியா-ஹெர்சகோவினா: போருக்கும் அமைதிக்கும் இடையில் (இணை ஆசிரியர்)
* ஒரு காஷ்மீர் தீர்வுக்கான கட்டமைப்புகள்
* போரில் சொர்க்கம்: காஷ்மீரின் அரசியல் வரலாறு

மேற்கோள்கள்
-----------

1. ↑  "Professor Radha Kumar". Delhi Policy Group.
2. ↑  "Padgaonkar, Radha Kumar & Ansari to be interlocutors". *தி எகனாமிக் டைம்ஸ்*. 14 October 2010.. பார்த்த நாள்: 29 July 2012.
3. ↑  "Radha Kumar to stay J&K interlocutor". *தி டைம்ஸ் ஆஃப் இந்தியா*. 10 August 2011.. பார்த்த நாள்: 18 November 2018.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* Spain
* France
* BnF data
* ஜெர்மனி
* Israel
* United States
* செக் குடியரசு
* நெதர்லாந்து

 |
| மற்றவை | 
* IdRef

 |
**நாவலந்தண்பொழில்** என்பது தமிழ்மொழி வழங்கிய நிலத்தைக் குறிக்கும் தொடர். 

இதன் வடக்கு எல்லை குருகொடு பெயர்பெற்ற மால்வரை. குருகு என்பதைக் கிரவுஞ்சம் என வடமொழியாக்கம் செய்து இந்த மலையின் பெயரைக் கிரவுஞ்சமலை எனக் குறிப்பிடுகின்றனர். விந்திய-சாத்பூரா மலைகளையே இவை குறிக்கின்றன. 
இதனால் தமிழும் அதன் திரிசொல் மொழிகளும் பரிபாடல் காலம் வரையில் வடக்கில் விந்தியமலை வரையில் பேசப்பட்டுவந்தன என்பதைத் தெளிவாக உணரலாம். 

நாவலந்தண்பொழில், வடமொழி பேசும் நாடு ஆகிய இரண்டுக்கும் இடையே இந்த மலை இருந்த்தாம்.

சங்கநூல்களில் வரும் இத்தொடரின் ஆட்சிகளும் இக்கருத்தை வலியுறுத்துகின்றன.

நாவலந்தண்மொழில் மன்னர் ஏவல் கேட்ப (பாண்டியன் அரசாண்டான்)
நாவலந்தண்பொழில் ஒற்றர்கள் வஞ்சியில் இருந்தனர் ,
கிள்ளிவளவனுக்குப் பின்னர் ககந்தன் காகந்திக்கு (காவிரிப்பூம்பட்டினத்துக்கு) அரசனானபோது அவனுக்குப் பகையாயிருந்த நாவலந்தண்பொழில் மன்னர்கள் நடுங்கினர் 
மணிமேகலைக்கு ஒப்பார் தமிழகத்தில் இல்லை
மாக்கடல் சூழ் நாவலந்தீவு ஆள்வார் 
நாவல் ஓங்கிய மாபெருந் தீவில் (புகார் நகரத்தில் இந்திரனுக்குத் தீவகச் சாந்தி விழா கொண்டாடினர்

அடிக்குறிப்பு
-------------

1. ↑  மாய அவுணர் மருங்கு அறத் தபுத்தவேல், நாவலந்தண்பொழில் வடமொழி ஆயிடைக் குருகொடு பெயர்பெற்ற மால்வரை உடைத்து, மலையாற்றுப்படுத்த மூவிரு கயந்தலை - பரிபாடல் 5-9
2. ↑  சிலப்பதிகாரம் 17-1-3,
3. ↑  சிலப்பதிகாரம் 25-173
4. ↑  மணிமேகலை 22-29
5. ↑  நாவலந்தீவில் நங்கையை (மணிமேகலையை) ஒப்பார் யாவரும் இல்லை மணிமேகலை 25-12,
6. ↑  நாவலந்தீவில் தான் நனி மிக்கோள் - மணிமேகலை 28-180
7. ↑  ஏலாதி 56-4
8. ↑  மணிமேகலை 2-1
**லியாகத் அலி கான்** (*Liaquat Ali Khan*, உருது: لیاقت علی خان, அக்டோபர் 2, 1896 - அக்டோபர் 16, 1951) பாகிஸ்தானின் அரசியல்வாதியும், விடுதலையடைந்த பாகிஸ்தானின் முதலாவது பிரதமரும் பாதுகாப்பு அமைச்சரும் ஆவார். முஸ்லிம் லீக் கட்சியின் உறுப்பினராக இருந்து அரசியலுக்கு வந்தவர். இந்தியப் பிரிவினைக்கும், பாகிஸ்தானின் தோற்றத்திற்கும் இவரின் பங்களிப்பு முக்கியமானது. 1947 ஆம் ஆண்டில் பாகிஸ்தானின் பிரதமராகத் தெரிவான இவர் அக்டோபர் 1951 இல் படுகொலை செய்யப்படும் வரையில் அப்பதவியில் இருந்தார். பாகிஸ்தானின் தந்தை எனப் போற்றப்படும் முகமது அலி ஜின்னாவின் வலதுகரமாகத் திகழ்ந்தவர் லியாகத் அலி கான்.

லண்டன் ஒக்ஸ்போர்ட் பல்கலைக்கழகப் பட்டதாரியான லியாகத் 1930களில் முஸ்லிம் லீக் கட்சியில் இணைந்தார். ஜின்னாவை இந்தியாவுக்குத் திருப்பி வரவழைத்ததில் இவர் பெரும் பங்காற்றியிருந்தார். இந்திய முஸ்லிம்களுக்கு தனிநாடு கோரும் ஜின்னாவின் இயக்கத்திற்கு பெரும் ஆதாரவளித்தார். 1947 ஆம் ஆண்டில் பிரித்தானிய இந்தியா தற்போதைய இந்தியா மற்றும் பாகிஸ்தான் என இரண்டாகப் பிரிந்தது.

பாகிஸ்தானின் ஆரம்ப காலத்தில் அதன் வளர்ச்சிக்கு பிரதமர் பதவியிலிருந்த லியாகத் பெரும் பங்காற்றினார். பிரிவினைக்குப் பின்னர் காஷ்மீர் தொடர்பாக இரண்டு நாடுகளுக்கும் இடையில் பிரச்சினை ஆரம்பமானது. இந்தியப் பிரதமர் ஜவகர்லால் நேருவுடன் பேச்சுவார்த்தைகளை நடத்தி இப்பிரச்சினையை ஐக்கிய நாடுகள் வரை எடுத்துச் சென்றார். இவரது பதவிக்காலத்தில் ஐக்கிய இராச்சியத்துடனும், ஐக்கிய அமெரிக்காவுடனும் சுமுகமான உறவுகளைப் பேணினார். பாகிஸ்தானின் விடுதலையை அடுத்து உள்நாட்டில் பல அரசியல் குழப்பநிலை நிலவியது. இவரது அரசுக்கெதிராக மேற்கொள்லப்பட்ட இராணுவப் புரட்சி முறியடிக்கப்பட்டது.

படுகொலை
-------

1951, அக்டோபர் 16 ஆம் நாளன்று, ராவல்பிண்டியில் முஸ்லிம் லீக் கட்சியின் கூட்டத்தில் முக்கிய கொள்கை உரையொன்றை ஆற்றுவதற்கு லியாகத் வருகை தந்திருந்தார். அப்போது 15 யார் தூரத்தில் இருந்த பார்வையாளர்களில் ஒருவன் லியாகத்தை நோக்கி இரு முறை சுட்டுப் படுகாயப்படுத்தினான். காவற்துறையினர் கொலையாளியை உடனேயே சுட்டுக் கொன்றனர். லியாகத் மருத்துவமனைக்கு எடுத்துச் செல்லப்பட்டு சிறிது நேரத்தில் இறந்தார். கொலையாளி ஆப்கானிஸ்தானைச் சேர்ந்த பஷ்தூன் இனத்தவனான "சாட் அக்பர்" என அடையாளம் காணப்பட்டான். கொலைக்கான முழுமையான காரணம் என்றுமே வெளிவரவில்லை. பஷ்தூன் பகுதியைப் பாகிஸ்தானுடன் இணைக்க லியாகத் பெரிதும் பாடுபட்டார். இது குறித்து ஒரு முக்கிய அறிவிப்பை இக்கூட்டத்தில் வெளியிடவிருப்பதாக வதந்திகள் உலாவின. இதனாலேயே சாட் அக்பர் இவரைக் கொலை செய்ய முனைந்திருக்கலாம் எனக் கருதப்படுகிறது.

மேற்கோள்கள்
-----------

1. ↑  பாகிஸ்தான் பிரதமரின் படுகொலை - (ஆங்கில மொழியில்)

வெளி இணைப்புகள்
---------------

* லியாகட் அலி கானின் அமெரிக்கப் பயணப் படங்கள்
* Chronicles Of Pakistan
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

இரண்டாம் விருபக்ஷ ராயன் தமிழ் கல்வெட்டு, 1481 AD, Thiruvanamalai District, ASI Museum, வேலூர்க் கோட்டை
**இரண்டாம் விருபக்ஷ ராயன்** (கி.பி. 1465-1485) விஜயநகரப் பேரரசை 20 ஆண்டுக் காலம் ஆட்சி செய்தவன். இவன் சங்கம மரபினன். 

இவன், தனக்கு முன்னிருந்த மல்லிகார்ஜுன ராயனை ஆட்சியிலிருந்து அகற்றி அரசைக் கைப்பற்றினான். மல்லிகார்ஜுன ராயன் திறமையற்ற, ஊழல் மலிந்த அரசனாக இருந்ததுடன், பேரரசின் எதிரிகளுடன் தொடர்ச்சியான தோல்விகளைச் சந்தித்து வந்தான். எனினும், இரண்டாம் விருபக்ஷ ராயனும், முன்னவனை விடச் சிறந்தவனாக இருக்கவில்லை.

தோல்விகள்
---------

தனது ஆட்சிக் காலம் முழுதும், குழப்பம் விளைவிக்கும் தலைவர்களையும் அதிகாரிகளையும் மட்டுமன்றி, பேரரசின் வலுவின்மையை உணர்ந்து அதன் பகுதிகளைக் கைப்பற்றத் துடிக்கும் பகை அரசர்களையும் சமாளிக்க வேண்டியிருந்தது. 1470 ஆம் ஆண்டில் இவன் கொங்கணம் கரையோரப் பகுதிகளை பஹமானி அரசிடம் இழந்தான். பஹமானி சுல்தான் மூன்றாம் முஹம்மத் ஷா அனுப்பிய முதல் அமைச்சன் மஹமுத் கவான் கோவா உட்பட்ட இப் பகுதிகளைக் கைப்பற்றிக் கொண்டான். பஹமானி சுல்தான், கிருஷ்ணா, துங்கபத்திரை ஆறுகளிடை நிலப்பகுதியையும் கைப்பற்றினான். ஒரிசாவின் அரசன் புருஷோத்தம கஜபதி, எல்லைக்குள் புகுந்து திருவண்ணாமலையைப் பிடித்தான். இத் தோல்விகள் விருபக்ஷ ராயனை மதிப்பு இழக்கச் செய்ததோடு, பேரரசின் பகுதிகள் பலவும் கிளர்ச்சியில் ஈடுபடத் தூண்டுகோலாக அமைந்தது.

இறப்பு
------

இந் நிலை, 1485 இல், விருபக்ஷ ராயன் தனது சொந்த மகனான பிரௌத ராயன் கையாலேயே கொல்லப்படுவதற்கு இட்டுச் சென்றது.

மேற்கோள்கள்
-----------

1. ↑  Vijayanagara and Bamini Kingdom 2.37
**ராதிகா சந்தானகிருஷ்ணன்** (பிறப்பு 02.10.1954 ) பெண் நலம் என்னும் பெண்களுக்கான புற்றுநோய் சிகிச்சை மையத்தை தொடங்கியவர். புற்றுநோயிலிருந்து மீண்டு வந்த இவர், பெண்கள் அதிகம் பாதிக்கப்படும் மார்பக புற்றுநோய் மற்றும் கருப்பை வாய் புற்றுநோய் குறித்த விழிப்புணர்வை ஏற்படுத்தி வருகிறார். புற்றுநோயால் பாதிப்பிற்குள்ளான பெண்களுக்கு தேவைப்படும் மருத்துவ சிகிச்சை மற்றும் மனரீதியான ஆதரவு ஆகியவற்றையும் பெண்நலம் அமைப்பு வழங்குகிறது. 2008 ஆம் ஆண்டு புற்றுநோயால் பாதிக்கப்பட்ட ராதிகா சந்தான கிருஷ்ணன் அதிலிருந்து மீண்டு வந்து 2009 ஆம் ஆண்டு பெண் நலம் அமைப்பை தொடங்கினார்.

கல்வி
-----

சென்னை சர்ச் பார்க் பள்ளியில் கல்விப்படிப்பை முடித்த இவர், மார்கெடிங் துறையில் முதுகலை பட்டவியல் பயின்றுள்ளார்.

பெண்நலத்தின் நிறுவனர்
---------------------

2009 ஆம் ஆண்டு ’பெண்நலம்’ சிறியதொரு மருத்துவமனையாக தொடங்கப்பட்டது. பின்பு அந்த சிறிய குழு விழிப்புணர்வு மற்றும் மருத்துவக் குழு என்று பிரிக்கப்பட்டு பணியாற்றத் தொடங்கியது.

குறைந்த கட்டணத்தில் புற்றுநோய் சிகிச்சை அளிப்பதுடன், மக்களை கவரும் வகையில் பொம்மலாட்டம், நாடகம், ஆவணப்படம் என பல்வேறு வழிகளில் புற்றுநோய் விழிப்புணர்வு நிகழ்ச்சிகளை நடத்துகின்றனர் ’பெண்நலம்’ அமைப்பினர்.

விருதுகள்
---------

2010 ஆம் ஆண்டு, ராஜ் டிவியின் அந்த ஆண்டிற்கான சிறந்த பெண் விருது.

2012 ஆம் ஆண்டு நந்தலாலா சேவா சமிதியின் நந்தா தீபம் விருது.

2012 ஆம் ஆண்டு எக்ஸ்னோரா அமைப்பின் ஸ்ரீ ரத்ன விருது.

2012 ஆம் ஆண்டு லயன்ஸ் கிலப்பின் வாழ்நாள் சாதனை விருது.

குறிப்புகள்
-----------

1. ↑
2. ↑
3. ↑
**ராதா பரத்வாஜ்,** இந்தியாவை பூர்விகமாக கொண்டுள்ள ஆங்கில ஹாலிவுட் திரைப்படஇயக்குனரும், திரைப்பட தயாரிப்பாளரும் திரைக்கதை எழுத்தாளரும் ஆவார். பதின்பருவத்தின் பிற்பகுதியிலேயே திரைப்படம் படிக்க அமெரிக்கா சென்ற இவரின் திரைக்கதை மற்றும் இயக்கத்தில் வெளிவந்த யதார்த்த உளவியல் திரைப்படமான *க்ளோசெட் லேண்ட்* , 1991 ம் ஆண்டில் யுனிவர்சல் பிக்சர்ஸ் நிறுவனத்தால் வெளியிடப்பட்டது, பெரிய ஹாலிவுட் தயாரிப்பு நிறுவனத்தின் மூலம் திரைப்படத்தை வெளியிட்ட இந்திய வம்சாவளியைச் சேர்ந்த முதல் இயக்குநராக ராதா பரத்வாஜ் அறியப்படுகிறார். *க்ளோசெட் லேண்ட்* திரைப்படத்தில் ஆலன் ரிக்மேன் மற்றும் மேடலின் ஸ்டோவ் ஆகியோர் முதன்மை கதாபாத்திரத்தில் நடித்துள்ளனர். ரான் ஹோவர்ட் மற்றும் பிரையன் கிரேசர் இந்த இந்த படத்தை தயாரித்துள்ளனர். *க்ளோசெட் லேண்ட்* திரைப்படக்கதை அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் நிறுவனத்தின் நிக்கோல் திரைக்கதை எழுதுவோருக்கான நிதியுதவியைப் பெற்றுள்ளது குறிப்பிடத்தக்கது. 

ராதாவின் இரண்டாவது படம், விக்டோரியன் காலத்தின் கோத்திக் மர்மத்தைப் பற்றிய *பசில்* என்பதாகும். இது 1998 ம் ஆண்டில் வெளியானது.ஐக்கிய இராச்சியத்தில் இதற்கான திரையமைப்பு செய்யப்பட்டு எடுக்கப்பட்ட இந்த மர்ம திரைப்படத்தில் டெரெக் ஜாகோபி, கிறிஸ்டியன் ஸ்லேட்டர், ஜாரெட் லெடோ மற்றும் கிளாரி ஃபோர்லானி ஆகியோர் நடித்துள்ளனர். பசில் திரைப்படத்தின் இயக்குனர் தேர்வுப்படம் , டொராண்டோ சர்வதேச திரைப்பட விழாவில் சிறப்பு திரையிடலில் இறுதப் படமாக இருமுறை தேர்ந்தெடுக்கப்பட்டுள்ளது.மேலும் லாஸ் ஏஞ்சல்ஸ் திரைப்பட விழாவில் முதன்மை காத்சி நேரத்துக்குத் தேர்ந்தெடுக்கப்பட்டுள்ளது.அமெரிக்க திரைப்பட சந்தையிலும் இப்படம் பெரும் வரவேற்பைப் பெற்றது. 2019 ம் ஆண்டில் ராதா இயக்கிய விண்வெளி அம்மாக்கள் என்ற படம் வெளியானது. தற்போது மேலும் பல புதிய திரைப்பட திட்டங்களில் பணியாற்றி வருகிறார்.

மேற்கோள்கள்
-----------

1. 1 2  "Radha Bharadwaj". Closet Land. 2012-02-10 அன்று மூலம் பரணிடப்பட்டது. 2010-07-02 அன்று பார்க்கப்பட்டது.
2. ↑  "Basil (1998) – Misc Notes". TCM. 2010-07-02 அன்று பார்க்கப்பட்டது.
வெவ்வேறு தாய் மொழிகளைப் பேசும் மக்கள் **ஆங்கிலத்தை இரண்டாம் மொழி**யாக (**அந்நிய மொழியாக ஆங்கிலம்**) உபயோகிக்கின்றனர். அவர்களுக்கான ஆங்கில கற்பித்தல் முறை இங்ஙனம் அறியப்படுகிறது. ஆங்கிலம் ஒரு இரண்டாம் மொழியாகவோ அல்லது ஒரு கூடுதல் மொழியாகவோ அல்லது பிற மொழி பேசுபவர்களுக்கான ஆங்கிலமாகவோ அறியப்படுகிறது.

பொதுவாக, ஆங்கிலம் எந்நாட்டில் பேசப்படுவதில்லையோ, அங்கு ஆங்கிலம் ஒரு அந்நிய மொழியாகக் கற்பிக்கப்படுகிறது. இரண்டாம் மொழியாக ஆங்கிலம் என்பது ஆங்கிலத்திற்கு இரண்டாம் நிலை முக்கியத்துவம் அளிப்பதாக சிலரால் பார்க்கப்படுகிறது. உதாரணமாக, பல்வேறு மொழி பேசப்படும் ஒரு நாட்டில் ஆங்கிலம் இணைப்பு மொழியாகக் கருதப்படுகிறது.

ஆங்கிலம் கற்பதற்கு முன்பே பல மொழிகளைக் கற்ற மாணவர்களால், ஆங்கிலம் ஒரு இரண்டாம் மொழி என்னும் தொடர் தவறாகப் புரிந்து கொள்ளப்படுகிறது. தாய் மொழி மற்றும் கலாச்சாரம் ஆகியவற்றிற்கு முக்கியத்துவம் அளிக்கும் விதமாக, ஆங்கிலமொழி கற்போர் சமீப காலமாக, ஆங்கிலம் கற்போர் எனும் தொடர்கள் பிரயோகப் படுத்தப்படுகின்றன.

மேற்கோள்கள்
-----------

வெளி இணைப்புகள்
---------------

* English as a Second Language திறந்த ஆவணத் திட்டத்தில்
பாப்பா கே. எஸ். வெங்கடராமையா
**பாப்பா கே. எஸ். வெங்கடராமையா** (*"Papa" K. S. Venkataramaiah*, 12 செப்டம்பர் 1901 – 1972) என்பவர் தென்னிந்தியாவைச் சேர்ந்த கருநாடக இசை வயலின் வாத்தியக் கலைஞர் ஆவார்.

இசைப் பயிற்சி
-------------

இவர் மலைக்கோட்டை கோவிந்தசாமி பிள்ளையிடம் வயலின் கற்றார்.

இசை வாழ்க்கை
------------

இவர், புகழ்மிக்க கருநாடக இசைப் பாடகர்களான முசிரி சுப்பிரமணிய ஐயர், செம்பை வைத்தியநாத பாகவதர் , செம்மங்குடி ஸ்ரீனிவாச ஐயர், மகாராஜபுரம் விஸ்வநாத ஐயர் ஆகியோருக்கு பக்க வாத்தியமாக வயலின் வாசித்தார்:

புல்லாங்குழல் கலைஞர் மாலிக்கு பக்கவாத்தியமாக வயலின் வாசித்தார்.

பெற்ற விருதுகள்
---------------

* சங்கீத கலாநிதி விருது, 1962; வழங்கியது: மியூசிக் அகாதமி, சென்னை.
* சங்கீத நாடக அகாதமி விருது, 1967; வழங்கியது சங்கீத நாடக அகாதமி

மேற்கோள்கள்
-----------

1. 1 2 3  "Papa Iyer's lingering music". தி இந்து. 21 டிசம்பர் 2001. 18 மார்ச் 2015 அன்று பார்க்கப்பட்டது.
2. ↑  "*Chembai's Sidemen*". 2015-03-19 அன்று மூலம் பரணிடப்பட்டது. 2015-04-17 அன்று பார்க்கப்பட்டது.
3. ↑  "Akademi Awardee". சங்கீத நாடக அகாதமி. 16 டிசம்பர் 2018. Archived from the original on 2018-03-16.. பார்த்த நாள்: 16 டிசம்பர் 2018.
**அசோக் சங்கர்ராவ் சவான்** (மராத்தி: अशोक चव्हाण) (பிறப்பு 28 அக்டோபர் 1958 (1958-10-28) (அகவை 64)) முன்னாள் மகாராட்டிர முதலமைச்சராவார். மும்பை தீவிரவாத நிகழ்வின் பின்னணியில் விலாசராவ் தேசுமுக்கின் பதவிவிலகலை அடுத்து கடந்த 8 திசம்பர் 2008 அன்று சவான் பதவியேற்றார். கலாசாரம், தொழிற்துறை, சுரங்கங்கள் மற்றும் நெறிமுறை அமைச்சுகளை தன்னகத்தே கொண்டுள்ளார். முன்னாள் மகாராட்டிர முதலமைச்சரான சங்கர்ராவ் சவான் எஸ். பி.சவானின் மகனாவார்.

அக்டோபர் 2009ஆம் ஆண்டு நடந்த மாநிலப் பொதுத்தேர்தலில் வெற்றிபெற்று மீண்டும் காங்கிரசு-தேசிய காங்கிரசின் கூட்டணி ஆட்சிக்குத் தலைமையேற்று 7 நவம்பர் 2009 அன்று மகாராட்டிர முதலமைச்சராகப் பொறுப்பேற்றார்.

ஆதர்சு குடியிருப்புச் சங்கம்
----------------------------

மும்பையில் ஆதர்சு குடியிருப்புச் சங்க ஊழல் புகார்களை அடுத்து தமது முதலமைச்சர் பதவியிலிருந்து நவம்பர் 09, 2010 அன்று விலகினார். இவரையடுத்து பிரித்திவிராசு சவான் மகாராட்டிர முதல்வராகப் பொறுப்பேற்றுள்ளார்.

அரசியல் வாழ்க்கை
----------------

விஞ்ஞானத்தில் பட்டப்படிப்பினைத் தொடர்ந்து வணிக மேலாண்மையில் பட்டமேற்படிப்பு படித்துள்ளார்.. தனது அரசியல் வாழ்வை மகாராட்டிர பிரதேச காங்கிரசின் பொது செயலாளராகத் தொடங்கினார். 87-88 ஆண்டுகளில் நாந்தேடு மக்களவைத் தொகுதியிலிருந்து நாடாளுமன்ற உறுப்பினராக தேர்ந்தெடுக்கப்பட்டார். 1992இல் மகாராட்டிர மேலவைக்கு சட்டமன்ற உறுப்பினர்களால் தேர்ந்தெடுக்கப்பட்டார்.1993இல் பொதுப்பணித்துறை, ஊரக வளர்ச்சித்துறை,மற்றும் உள்துறை அமைச்சுகளில் துணை அமைச்சராகப் பணியாற்றினார். 2003இல், அவர் போக்குவரத்து, துறைமுகங்கள், கலாசார விவகாரங்கள் மற்றும் நெறிமுறை அமைச்சரானார். 1995 - 1999 காலகட்டத்தில் மகாராட்டிர மாநில காங்கிரசு பொது செயலாளராக பணியாற்றினார்.

மேற்கோள்கள்
-----------

1. ↑  "Biodata - Ashok Chavan" (PDF). Pune Hitech. 2009-03-04 அன்று மூலம் (PDF) பரணிடப்பட்டது. 2008-12-04 அன்று பார்க்கப்பட்டது.
2. ↑  "Government". *Government of Maharashtra*. 2008-12-04 அன்று பார்க்கப்பட்டது.
3. ↑  "மகாராஷ்டிராவில் ஆட்சி அமைந்தது- சவான் முதல்வராகப் பதவயேற்பு". 2010-11-02 அன்று மூலம் பரணிடப்பட்டது. 2009-11-08 அன்று பார்க்கப்பட்டது.
4. ↑

வெளி இணைப்புகள்
---------------

* Biodata பரணிடப்பட்டது 2009-03-04 at the வந்தவழி இயந்திரம்
* உறுப்பினர் விவரம் - இந்திய மக்களவை  பரணிடப்பட்டது 2014-10-09 at the வந்தவழி இயந்திரம்
**அறம் பாடுதல்** என்பது தமிழ் இலக்கியத்தில் ஒரு கவிஞன் தனக்கு அநீதி இழைக்கப்பட்டதாக உணரும்போது அநீதி இழைத்தவர் அழியவேண்டும் என்று சாபமிட்டு பாடல் எழுதும் செயலாகும். வஞ்சப்புகழ்ச்சியாக அவ்வாறு எழுதுவதும் உண்டு. இது தவிர கவிஞன் நினைக்காமல் எழுதிய ஒரு பாடலின் தவறான பொருள் பலித்துவிடுவதை **அறம்பற்றுதல்** அல்லது **அறமாதல்** என்பார்கள். இது தொன்மையான தமிழ் நம்பிக்கை. சரியாக சொல்லப்பட்ட வார்த்தை கொல்லும் தன்மை கொண்டது என்பதே இந்த நம்பிக்கையின் ஆதாரம். இது தொல்தமிழ்ப் பண்பாட்டில் சொல் எப்படி மதிக்கப்பட்டது என்பதைக் காட்டுகிறது. கவிதை எப்போதும் அறத்தின் பக்கமே நிற்கும் என்ற நம்பிக்கையையும் காட்டுகிறது.

வரலாறு
------

சங்கப்பாடல்களில் அறம்பாடுதலைப்பற்றி ஏதும் வரவில்லை. ஆனால் புலவர்கள் ஒரு மன்னனை பாடாது விடுவதென்பது மாபெரும் தண்டனையாக கருதப்பட்டது. பெண்கொலை புரிந்த நன்னன் என்ற மன்னனை புலவர்கள் புறக்கணித்தமையால் அவன் தீராப்பழிக்கு ஆளானான் என்று புறநாநூறு பாடல்கள் சொல்கின்றன. 

பின்னர் சமணத்தின் பாதிப்பால் அறம்பாடும் முறை உருவாகியிருக்கலாம். சமண முனிவர்கள் அவர்களை மீறி ஓர் அநீதி நிகழ்ந்தால் அந்த இடத்துக்குச் சென்று உண்ணாநோன்பிருந்து உயிர்விடுவார்கள். அஞ்சினான் புகலிடம் என்ற அமைப்பு சமணர்களுக்கு உரியது. சமண முனிவர்கள் எல்லை வகுத்து அமைத்த அந்த இடத்துக்குள் எவரும் எவரையும் கொல்லக்கூடாது. அப்படி கொல்லப்பட்டால் கொன்றவன் வாசலில் அனைத்து சமண முனிவர்களும் உயிர் துறப்பார்கள். அதன்பின் அந்த மன்னனும் மக்களால் வெறுக்கபடுவான். அதே மனநிலை அறம்பாடுவதில் காணக்கிடைக்கிறது.

தமிழ் மரபில் அறம்பாடுதலின் புகழ்பெற்ற கதை இரண்டாம் நந்திவர்ம பல்லவனைப் பற்றியது. இவன் தன் தாயாதிகளை வாரிசுப்போரில் அறமில்லாமல் கொன்றொழித்தான். தப்பி ஓடிய ஒரு தாயாதியின் வாரிசு தமிழ் கற்று வார்த்தைக்கு வார்த்தை அறம் வைத்து நந்திக் கலம்பகம் என்ற நூலை எழுதி அரங்கேற்றினான். அறச்சாபம் ஏற்ற நந்திவர்மன் சிதைகூட்டச்சொல்லி அதில் ஏறி உயிர்துறந்தான்.
**ஜாலவர் இராச்சியம்** அல்லது **ஜாலவர் சமஸ்தானம்** (**Jhalawar State**) பிரித்தானிய இந்தியாவின் ஆட்சியின் போது, இராஜபுதனம் முகமையின் கீழிருந்த 24 சுதேச சமஸ்தானகளில் ஒன்றாகும். இதன் தலைநகரமாக ஜலவர் நகரம் இருந்தது. இது தற்கால இராஜஸ்தான் மாநிலத்தின் பழைய ஜாலாவார் மாவட்டப் பகுதிகளைக் கொண்டது.

1838-ஆம் ஆண்டு வரை முடியாட்சியாக இருந்த ஜாலவர் இராச்சியம், பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் ஜாலவர் இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சுதேச சமஸ்தானமானது இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.

1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று ஜாலவர் சமஸ்தானம், இந்தியாவுடன் இணைக்கப்பட்டது.

இவற்றையும் பார்க்க
------------------

* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* சுதேச சமஸ்தானங்களின் இணைப்பு ஒப்பந்தம்

மேற்கோள்கள்
-----------




1. ↑  Jhalawar-Rajasthan. "History". *jhalawar.rajasthan.gov.in* (ஆங்கிலம்). 2019-08-17 அன்று பார்க்கப்பட்டது.
2. ↑  [WorldStatesmen - India Princely States K-Z
3. ↑
4. ↑
5. ↑  Princely States of India
அறம்-சிறுகதைத் தொகுதி-நூலட்டை
**அறம்** (About this soundஒலிப்பு (உதவி·தகவல்)) என்ற மையப்புள்ளியைச் சுற்றி ஜெயமோகன் எழுதிய பன்னிரண்டு சிறுகதைகளின் தொகுதி அறம் என்ற சிறுகதைத் தொகுப்பாகும். இதை வம்சி பதிப்பகம், திருவண்ணாமலை 2011 ஆகஸ்டில் வெளியிட்டிருக்கிறது. உண்மை மனிதர்களின் கதைகள் என்று இக்கதைகள் ஆசிரியரால் குறிப்பிடப்பட்டுள்ளன. இந்நூலின் ISBN – 978-93-80545-42-4.

இலக்கிய முக்கியத்துவம்
----------------------

ஜெயமோகன் அவரது இணையதளத்தில் தொடர்ச்சியாக வெளியிட்ட பன்னிரண்டு கதைகள் இத்தொகுதியில் உள்ளன. இவை வெளிவந்தபோது பெரும் வாசக வரவேற்பைப் பெற்றன. தொடர்ச்சியாக இணையதளத்திலேயே இவ்வளவு சிறுகதைகள் வெளியாகியது தமிழிலக்கியச் சூழலில் முக்கியத்துவம் உடைய முன்னோடி நிகழ்வாகும்.

இக்கதைகள் பின்னர் நூலாக வெளிவந்தபோதும் பாராட்டுக்களைப் பெற்றது. இதில் உள்ள யானைடாக்டர், நூறு நாற்காலிகள் ஆகியவை தனிநூல்களாக வெளிவந்துள்ளன. யானை டாக்டர் இலவசப் பிரதியாகவும் வினியோகம் செய்யப்பட்டது.

தன் ஐம்பது வயதை ஒட்டி அறவிழுமியங்கள் மீது உருவான ஆழமான அவநம்பிக்கையை வெல்லவே இக்கதைகளை எழுதியதாக ஆசிரியர் குறிப்பிட்டிருக்கிறார். இக்கதைகளில் உள்ள நாயகர்கள் உண்மையான மனிதர்கள். அவர்களின் அறத்தில் ஊன்றிய பெருவாழ்க்கையைச் சொல்வதன் வழியாக தன் நம்பிக்கையை மீட்டுக்கொண்டதாகச் சொல்கிறார்.

கதைகள்
------

அறம் தொகுதியில் பன்னிரண்டு கதைகள் உள்ளன.

1. அறம்
2. சோற்றுக்கணக்கு
3. மத்துறு தயிர்
4. வணங்கான்
5. மயில்கழுத்து
6. யானைடாக்டர்
7. நூறுநாற்காலிகள்
8. தாயார்பாதம்
9. பெருவலி
10. ஓலைச்சிலுவை
11. கோட்டி
12. உலகம் யாவையும்

மேற்கோள்கள்
-----------

1. ↑  தமிழ்ச்செல்வன், சக்தி. "`நான் எவ்வாறு நினைவுகூரப் பட விரும்புகிறேன் என்றால்' ஜெயமோகன்! பிறந்த நாள் சிறப்புப் பதிவு". *www.vikatan.com/*. 2021-07-10 அன்று பார்க்கப்பட்டது.
2. ↑  "ஜெயமோகனின் அறம் – ஒரு பார்வை". திண்ணை.. பார்த்த நாள்: 10 July 2021.
**மஞ்சள் பை** அல்லது **மஞ்சப்பை** என்பது 1980களின் இறுதிவரை பிரபலமாக இருந்த ஒரு வகை துணிப் பை ஆகும். இப் பைகள் ஆழ்மஞ்சள் வண்ணம் கொண்டவையாக இருந்த காரணத்தால் இந்தப் பெயரைப் பெற்றன. இப் பைகள் பெரும்பாலும் துணிக்கடை, மளிகைக்கடை போன்றவற்றில் வாடிக்கையாளர்களுக்கு வழங்கப்பட்டவையாக இருந்தன. மேலும் திருமண தாம்பூலப் பையாக மஞ்சள் பைகளில் மணமக்கள் பெயர் அச்சிட்டு வழங்கி வந்தனர். இதை மளிகைப் பையாகவும் பள்ளிக்கூடப் பையாகவும் பயணப் பையாகவும் பணப் பையாகவும் பலரும் பலவாறு பயன்படுத்தி வந்தனர்.

இது இரு பக்கங்களிலும் பட்டைகள் அமைக்கப்பட்டிருப்பதாகவும் எளிய பையாகவும் எடையற்றதாகவும் வெறும்பையை கால்சட்டைப் பையில் மடித்து வைத்துக் கொண்டு செல்லக்கூடிய அளவுக்கு இலேசானதாதாகவும் இருக்கும். எண்பதுகளின் இறுதியில் துணிப் பைகளுக்கு மாற்றாக நெகிழிப் பைகள் (polythene bags) பயன்பாட்டுக்கு நுழைந்த பின்னர் இதன் பயன்பாடு நகரப் பகுதிகளில் பெருமளவு குறைந்து, பின்னர் இதைப் பயன்படுத்துவது என்பது நாகரீகமற்றதாக சிலரால் கருதப்படும் நிலை ஏற்பட்டது. 

கிராமங்களில் மட்டும் இப்போதும் ஓரளவு பயன்பாட்டில் இந்தப் பைகள் உள்ளன. கிராமத்து மனிதர்களின் குறியீடாக இந்தப் பையை குறிப்பிடும் விதத்தில் மஞ்சப்பை என்ற பெயரில் ஒரு தமிழ்த் திரைப்படம் வெளியானது. சுற்றுச் சூழல் ஆர்வலர்கள் நெகிழிப் பயன்பாட்டை (plastic) குறைக்கும் விதத்தில் மக்கள் இந்த 'மஞ்சப்பை'யை மீண்டும் பயன்படுத்த வேண்டுமென விழிப்புணர்வுப் பரப்புரை செய்துவருகின்றனர்.

மேற்கோள்கள்
-----------

1. ↑  எஸ்.ராஜகுமாரன் (7 சூலை 2018). "மஞ்சள் பை காலங்கள்". *கட்டுரை*. இந்து தமிழ். 9 சூலை 2018 அன்று பார்க்கப்பட்டது.
2. ↑  "'பொருள் தேவை அதிகரிக்கும் போது வாழ்வது கடினமாகிறது': பிளாஸ்டிக் பைகளுக்கு எதிராக மலர்கிறது மஞ்சள் பை". *கட்டுரை*. தினமலர். 28 மார்ச் 2015. 9 சூலை 2018 அன்று பார்க்கப்பட்டது.
3. ↑  "மீண்டும் மஞ்சள் பை!". *செய்திக் கட்டுரை*. தினமணி. 21 பெப்ரவரி 2018. 9 சூலை 2018 அன்று பார்க்கப்பட்டது.